ত্রিদিব রায়
রাজা ত্রিদিব রায় () (১৪ মে ১৯৩৩ – ১৭ সেপ্টেম্বর ২০১২) ছিলেন বর্তমান বাংলাদেশের পার্বত্য চট্টগ্রামের চাকমা জনগোষ্ঠীর ৫০তম রাজা। ১৯৫৩ সালের ২ মে থেকে ১৯৭১ সাল পর্যন্ত তিনি রাজা ছিলেন। পাকিস্তানে তিনি একজন লেখক, কূটনৈতিক, বৌদ্ধ ধর্মীয় নেতা ও রাজনীতিবিদ হিসেবে পরিচিত। ১৯৮১ থেকে ১৯৯৪ সাল পর্যন্ত তিনি আর্জেন্টিনায় পাকিস্তানের রাষ্ট্রদূত হিসেবে দায়িত্বপালন করেছেন। পাকিস্তান সরকার তাকে আজীবন মন্ত্রী হিসেবে ঘোষণা করে। ত্রিদিব রায় ২০১২ সালের ১৭ সেপ্টেম্বর মারা যান।
তান্ডা
সুরি সম্রাট শের শাহ সুরি তান্ডায় টাকশাল গড়ে তুলেছিলেন। পরে সুলায়মান খান কররানী গৌড় থেকে তান্ডায় রাজধানী স্থানান্তরিত করেছিলেন। পরবর্তীতে বায়েজিদ কররানী ও দাউদ খান কররানীও তান্ডা থেকে শাসন করেন। এসময় তান্ডার টাঁকশাল বজায় ছিল এবং ১৫৭৬ খ্রিষ্টাব্দ (৯৮৪ হিজরি) পর্যন্ত তা বজায় থাকে। পরবর্তীতে মুঘল সেনাপতি মুনিম খান গৌড়ে কেন্দ্র স্থাপন করেছিলেন। তবে মহামারীর কারণে রাজধানী পুনরায় তান্ডায় সরিয়ে নেয়া নিলেও এর গুরুত্ব আগের মত ছিল না। এরপর রাজধানী রাজমহলে স্থানান্তরিত করা হয়।